**O B R A Z L O Ž E NJ E**

**Proračuna Grada Ludbrega za 2018. godinu**

Proračun Grada Ludbrega za 2018. god. izrađen je na temelju podataka

o izvršenju Proračuna Grada Ludbrega za razdoblje siječanj – studeni

2017. godine i Uputa za izradu proračuna jedinica lokalne i područne (regionalne) samouprave za razdoblje od 2018. – 2020. god. od Ministarstva financija RH.

**I P R I H O D I**

Prihodi Proračuna Grada Ludbrega za 2018. godinu planirani su u ukupnom iznosu od 46.182.564,00 kn, od čega porezni prihodi iznose 19.676.060 kn, pomoći 15.862.000 kn, prihodi od imovine 1.148.200 kn, prihodi od administrativnih pristojbi i po posebnim propisima 5.775.304 kn, ostali prihodi 21.000 kn , prihodi od prodaje nefinancijske imovine (kapitalni prihodi) 2.200.000,00 kn i primici od financijske imovine i zaduživanja 1.500.000,00 kn.

|  |  |  |  |  |  |  |
| --- | --- | --- | --- | --- | --- | --- |
| Red.  br. | VRSTA PRIHODA | PLAN ZA  2017. | STRUKTURA  2017. | PLAN ZA  2018. | STRUKTURA  2018. | INDEKS  2018./17. |
| 1. | POREZNI PRIHODI | 14.530.000 | 34,99 | 19.676.060 | 42,60 | 135,42 |
| 2. | POMOĆI | 11.239.996 | 27,07 | 15.862.000 | 34,36 | 141,12 |
| 3. | PRIHODI OD IMOVINE | 1.268.200 | 3,05 | 1.148.200 | 2,48 | 90,54 |
| 4. | PRIHODI OD ADMIN.PRISTOJ.I PO POSEBNIM PROPIS. | 6.245.000 | 15,04 | 5.775.304 | 12,50 | 92,48 |
| 5. | KAZNE I OSTALI PRIHODI | 21.000 | 0,05 | 21.000 | 0,04 | 100,00 |
| 6 | PRIHODI OD PRODAJE  NEFINANC.IMOVINE | 4.720.000 | 11,37 | 2.200.000 | 4,77 | 46,61 |
| 7. | PRIMICI OD FINANC.  IMOVINE I ZADUŽIVA. | 3.500.000 | 8,43 | 1.500.000 | 3,25 | 42,86 |
|  | U K U P N O: | 41.524.196 | 100,00 | 46.182.564 | 100,00 | 111,22 |

- 2 –

**1. Porezni prihodi**

Porezni prihodi planiraju se više za 5.146.060,00 kuna u odnosu na 2017.godinu ili za 35,42% više. U skupini poreznih prihoda povećanje prihoda u odnosu na 2017.godinu planira se od poreza i prireza na dohodak za 5.041.060

iz razloga stupanja na snagu novog Zakona o financiranju jedinica lokalne i područne (regionalne) samouprave. Od poreza na kuće za odmor planira se povećanje za 150.000,00 kuna zbog većeg obuhvata obveznika plaćanja ovog poreza.

**2. Pomoći**

U 2018. godini planiraju se ostvariti u iznosu od 15.862.000,00 kuna i to tekuće pomoći u iznosu od 3.692.000,00 kuna i kapitalne pomoći od 12.170.000,00 kuna. U odnosu na 2017. godinu to je povećanje za 4.622.004,00 kuna. Povećanje planirano je iz razloga što su u 2018.godini planirane pomoći za realizaciju EU projekata.

Tekuće pomoći u iznosu od 3.692.000,00 kuna planirane su od HZZO-a za realizaciju programa javnih radova, od Ministarstva regionalnog razvoja i fondova Europske unije za financiranje planiranih europskih projekata i od Varaždinske županije za sufinanciranje manifestacija i nabavku drva za ogrijev.

Kapitalne pomoći iz županijskog proračuna planiraju se ostvariti u iznosu 1.000.000,00 kuna što predstavlja ugovornu obavezu županije za otplatu kredita za izgradnju školske sportske dvorane.

Od Ministarstva regionalnog razvoja i fondova EU planiramo sredstva u iznosu od 6.200.000,00 kuna za financiranje projekata ruralnog razvoja u iznosu od 85% investicije i to za projekt „Unapređenje kontinentalnog turizma turističkom valorizacijom povijesno-kulturne baštine Grada Ludbrega“ (arheološki park-rimske terme). Također, kapitalne pomoći u iznosu od 4.970.000 kuna planiramo od Ministarstva zaštite okoliša i energetike za projekt izgradnje reciklažnog dvorišta te od MRRFEU-a.

- 3 -

**3. Prihodi od imovine**

Planiraju se ostvariti za 9,46 % manje nego u 2017. godini ili za 120.000,00 kn manje.

**4. Prihodi od administrativnih pristojbi i po posebnim propisima**

Prihodi od administrativnih pristojbi i po posebnim propisima planiraju se ostvariti za 7,52 % manje u odnosu na prošlu godinu ili za 469.696,00 kuna manje. U ovoj skupini prihoda evidentirana je komunalna naknada ,komunalni doprinos i uplate građana za sufinanciranje izgradnje komunalne infrastrukture.

**5.Kazne i ostali prihodi**

U ovoj skupini planirani su troškovi prisilne naplate i novčane kazne primjenom Zakona o komunalnom redu.

**6. Prihodi od prodaje nefinancijske imovine**

Prihodi od prodaje nefinancijske imovine planiraju se ostvariti manje za 2.500.000,00 kn u odnosu na 2017. godinu. U ovoj skupini prihoda planirana je prodaja građevinskog zemljišta u Poslovnoj zoni Sjever u Ludbregu, prodaja zemljišta ispod „Črn-bela“ i društvenog doma u Selniku.

**7. Primici od financijske imovine i zaduživanja**

Primici od financijske imovine i zaduživanja planirani su u iznosu od 1.500.000 kuna za okvirni kredit za likvidnost od Zagrebačke banke d.d.

U strukturi prihoda dominantnu ulogu imaju porezni prihodi koji u ukupnim prihodima učestvuju sa 42,60 %, zatim slijede pomoći sa 34,36%, prihodi administrativnih pristojbi i po posebnim propisima sa 12,50 %, prihodi od prodaje nefinancijske imovine sa 4,77%, prihodi od financijske imovine i zaduživanja sa 3,25%, prihodi od imovine sa 2,48 % i ostali prihodi sa 0,04%.

- 4 -

**II I Z D A C I**

Ukupni izdaci Proračuna Grada Ludbrega za 2018. godinu iznose

46.182.564,00 kn i u ravnoteži su sa planiranim prihodima . U izdatke proračuna uključen je i planirani manjak prihoda iz 2017.godine u iznosu od 2.500.000,00 kuna.

Ovim proračunom se nastoje zadovoljiti potrebe redovnog funkcioniranja svih područja javne potrošnje, od prosvjete, predškolskog odgoja, kulture, športa, turizma, humanitarnih i socijalnih pomoći do javnih potreba u gospodarstvu i poljoprivredi.

Za program javnih potreba u području gospodarstva i poljoprivrede za

2018. godinu izdvojeno je 11.333.600,00 kn, dok je za program javnih potreba u društvenim i srodnim djelatnostima na području Grada Ludbrega izdvojeno 19.411.350,00 kuna.

Pored ovih izdataka proračunom se osiguravaju sredstva za podmirenje funkcionalnih izdataka Gradskog vijeća, upravnih odjela i sredstva za rad Mjesnih odbora.

Sredstva za zaposlene , materijalne i ostale izdatke planiraju se zadržati na razini 2017. godine što znači da će biti realno niža te se zahtijevaju od svih korisnika mjere racionalizacije i štednje.

Planirana sredstva za financiranje dječjih vrtića i prosvjete iznose ukupno 4.159.400,00 kn što iznosi 21,45 % svih poreznih prihoda Grada Ludbrega.

Prema Zakonu o vatrogastvu izdvojeno je više od 2,2 % od proračunske osnovice prihoda proračuna 2017.godine ili 1.150.000,00 kuna za djelatnost vatrogastva što je znatno više od zakonske obveze.

Zbog ograničenih sredstava nije bilo moguće zadovoljiti sve javne potrebe

u društvenim djelatnostima kao i druge korisnike Proračuna Grada, stoga Gradonačelnik apelira na udruge i sve korisnike Proračuna da sa raspoloživim sredstvima zadrže kvalitetu i sadržaje svojih programa te da vlastitim angažmanom i prijavom na natječaje resornih ministarstava i fondova EU pokušaju osigurati dodatna sredstva.